தீபங்குடி சமணக்கோயில் அருகே உள்ள கைலாசநாதர் கோயிலில் திருப்பணிக்கான ஆயத்த வேலைகள் நடைபெற்று வரும் நிலையில் அங்கு இரண்டாம் இராஜேந்திரசோழனின் தூண் கல்வெட்டு செப்டம்பர் 2009இல் கண்டுபிடிக்கப்பட்டது. கைலாசநாதர் கோயிலில் உள்ள 6 அடி உயரமுள்ள இந்தத் தூணில் நான்கு பக்கங்களிலும் எழுத்துக்கள் பொறிக்கப்பட்டுள்ளன. மன்னன் மெய்க்கீர்த்தியைக் கொண்ட இந்த கல்வெட்டில் ‘கோப்பரகேசரி வர்மரான உடையார் ராஜேந்திர தேவர்க்கு யாண்டு ஐந்தாவது‘ எனத் தொடங்குகிறது. இந்தக்கோயிலில் உள்ள கைலாசநாதரை புவனேகசுந்தரதேவர் என்று இக்கல்வெட்டு குறிக்கிறது. பரிசு நிவந்தம் செய்து கொடுத்த செய்தி உள்ள இக்கல்வெட்டின் ஆரம்பத்தில் நந்தியன் என்று கூறப்பட்டுள்ளது. இவர் சமண சமயத்தைச் சேர்ந்தவர். இவரைப் போல செஞ்சிப்பகுதியில் உள்ள சித்தாம்பூர் கல்வெட்டில் பள்ளியுடைய ஆரம்பநந்தி என்பவரைப் பற்றிக் குறிப்பிடப்பட்டுள்ளது. தீபங்குடி சமணக்கோயில் இப்போது வழிபாட்டில் உள்ளது. 

கோயில் அமைப்பு
வழிபாடு
மூலவர்
கல்வெட்டு